ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስምምዕ ከይተፈረመ፡ ግድብ ህዳሰ ማይ ክመልእ የብሉን- መግለጺ መንግስቲ ኣመሪካ 29 ለካቲት 2020 ምንጪ ስእሊ, Reuters ዓብዪ ግድብ ሕዳሰ ማይ ምምላእን ሓይሊ ኤሌክትሪክ ናይ ምምንጫው ፈተነ ቅድሚ ምጅማሩን፡ እተን ሃገራት ነቲ ስምምዕ ክፍርማ ከምዘለወን መንግስቲ ኣመሪካ፡ ትማሊ ዓርቢ ኣብዘውጸኦ መግለጺ ገሊጹ። ሚኒስተር ቤት-ግምጃ ኣመሪካ ኣብ ዘውጸኦ መግለጺ፡ ብመሰረት እቲ ቅድም ክብል ህንጸት እቲ ግድብ ነተን ኣብ ታሕተዋይ ተፋሰስ ዝርከባ ሃገራት ዝረአ ጉድኣት ከብጽሕ የብሉን ዝብል ስምምዕ፡ "ነቲ ግድብ ናይ ምምላእን ሓይሊ ኤሌክትሪክ ናይ ምምንጫው ፈተነን ክካየድ የብሉን" ኢሉ። ሚኒስተር ስቴቨን ምኑቺን ብተወሳኺ፡ ነቲ ግድብ ናይ ምምላእ ስራሕ ቅድሚ ምጅማሩ፡ እተን ሃገራት ነቲ ስምምዕ ክፍርማ ከምዘለወን ኣተሓሳሲቡ። በዚ መሰረት እተን ሃገራት ኣብቲ ተጀሚሩ ዘሎ ዘተ፡ ቀልጢፈን ኣብ ምርድዳእ ክበጽሓ ከምዘለወን ዝሕብር መግለጺ እቲ ሚኒስተር፡ ግብጺ ነቲ ስምምዕ ንምፍራም ዘርኣየቶ ተበግሶ ንኢዱ። ሱዳን ኣብ ግድብ ህዳሰ መርገፂኣ ክትቅይር'ዶ ትኸውን?
